ร้านอาหารเซียนเซียง

สถานที่ตั้ง อธิบายไม่ได้เลยคะ ใช้แผนที่วงในนะจ๊ะ บรรยากาศร้านคือ ร้านอาหารจีนสมัยก่อน วุ่นวายๆ คนเยอะๆ สว่างๆ โต๊ะเก้าอี้เต็มร้านเกะกะ ร้านเสียงดังๆ ...ร้านนี้มีครบสูตรคะ 

รสชาติอาหาร 

- ปลาหมึกทอดกระเทียม ปลาหมึกสีสวย เงาวับ ท่าทางจะสด แต่ตัวเองไม่ชอบทานปลาหมึกทอดกึ่งๆ ไปทางไม่กรอบแบบนี้ ชอบกรอบแบบ calamari จานนี้เลยไม่ทานเลย 

- มะระผัดเนื้อปลาเก๋า หน้าตาไม่น่าอร่อย ใช้อารมณ์ตัดสินใจล้วนๆ เลยไม่ได้ทาน อีกเช่นกัน ^^

- ไก่ผัดเม็ดมะม่วง ไก่ทอดแข็งไปนะจ๊ะ เม็ดมะม่วงเยอะมากเลยคะ รวมๆแล้วจานนี้ไม่ผ่านคะสำหรับตัวเอง เพราะความเคยชินกับไก่ผัดเม็ดมะม่วงแบบชุ่มฉ่ำมากกว่า

- ลูกชิ้นปลาลวก จานนี้เป็นลูกชิ้นปลากลมใหญ่ยักษ์ โรยหน้ามาด้วยผักคืนช่าย ซึ่งเป็นผักที่ไม่ทาน จานนี้ก็ไม่ได้ทาน อีกเช่นกัน

- หอยจ๊อ เจ้านี้อร่อยดีคะ ผ่าออกมาเห็นปู กุ้ง ชัดอยู่คะ กัดไปได้รสปู ทอดมาอร่อยกรอบพอดี 

- ปลาน้ำแดง จานนี้อร่อยมากคะ น้ำแดงที่ทำมีกลิ่นเหล้าจีนจางๆ กลิ่นน้ำมันงาหน่อยๆ ปลาทอดมากรอบหน่อยๆ น้ำแดงไม่เยอะ ไม่น้อยเกินไป เยี่ยมคะ 

- ต้มยำหัวปลาน้ำข้น ถ้วยนี้ถือว่าเป็นเมนูแปลกแต่อร่อยสำหรับตัวเอง เป็นต้มยำที่ใส่น้ำมะขามลงไปด้วย อร่อยคล้ายๆ กับแกงสองใจ จะเป็นต้มยำก็ใช่ จะเป็นแกงส้มก็ไม่เชิง รสชาติดีคะ เปรี้ยวนำแน่นอน แต่ไม่เปรี้ยวแหลมนะคะ รสชาติแปลกใหม่ อร่อยดีคะ 

อาหารมื้อนี้ ไม่ได้ทานหลายจานเลย เพราะไม่ได้สั่งเอง ... (ไม่ชอบเกินครึ่ง) แต่เท่าที่ทาน บ่งบอกถึงประสบการณ์พ่อครัวมากคะ ว่าทำมานาน อาหารปรุงรสดี 

ร้านนี้ไม่ทราบราคาเลยคะ เพราะมีคนพาไปอ้วน ไม่ได้จ่ายเองคะ 

บรรยากาศภายในร้าน คนเยอะมากคะ พนง. ในร้านเยอะคะแต่ไม่พอกับจำนวนลูกค้า ฉะนั้นใจเย็นๆนะคะ